Ronaldo

**Ronaldo** (**Ronaldo Luís Nazário de Lima**) bivši je brazilski nogometaš.

Nogometnu karijeru je započeo u Cruzeiru, a sjajnim igrama u brazilskom prvenstvu zaslužio je poziv na SP 1994. u SAD-u, ali je prvenstvo kao 17-godišnjak pratio s klupe.

Poznat po nadimcima **O Fenômeno** i **R9**, u široj sportskoj javnosti se smatra jednim od najvećih nogometaša svih vremena. Kao multifunkcionalni napadač koji je donio novu dimenziju toj poziciji, Ronaldo je utjecao na generaciju napadača koja je uslijedila. O njegovoj igračkoj kvaliteti govori i činjenica da je tri puta proglašen FIFA-inim igračem godine uz osvajanje i dvije Zlatne lopte.

Evropsku karijeru započeo je u PSV Eindhovenu (1994-1995), a 2 godine kasnije preselio se u FC Barcelonu, gdje je igrao jednu sezonu,u kojoj je u 37 utakmica dao 34 gola. Sljedeća stanica u karijeri bio mu je Inter iz Milana, s kojim osvaja Kup UEFA-e i postaje prvi igrač u historiji *Serie A* koji je u prvom dijelu sezone postigao 25 golova. 2002. odlazi u Real iz Madrida za 45 miliona € i ostaje do 2007. kada za 8 miliona € prelazi u Milan, a početkom 2009. vraća se u Brazil, u Corinthians.

Na SP-u 1998. u Francuskoj izabran je za najboljeg igrača, a na SP-u 2002. u Južnoj Koreji i Japanu bio je najbolji strijelac turnira. Sa 15 golova (1998-2006) bio je najbolji strijelac Svjetskog prvenstva u historiji.

Ostale ekipne titule koje je osvojio, između ostalih, su: prvenstvo Brazila, Holandije i Španije. Dana 14. februara 2011. objavio je da prekida karijeru zbog bolesti štitnjače s kojom se borio četiri godine.

## Trofeji 
**Cruzeiro**
* Campeonato Mineiro: 1994.
 
**PSV Eindhoven**
* KNVB kup: 1995–96.

**Barcelona**
* Kup kralja: 1996–97.
* UEFA Kup pobjednika kupova: 1996–97.

**Inter Milano**
* UEFA Evropska liga: 1997–98.
* Italijanskog kupa: 1999–2000.

**Real Madrid**
* La Liga: 2002–03. 
* Španski superkup: 2003.
* Interkontinentalni kup: 2002. 

**Corinthians**
* Campeonato Paulista: 2009.
* Brazilski kup 2009.

**Brazil U23**
* Bronzana olimpijska medalja: 1996.

**Brazil**
* Svjetsko prvenstvo u nogometu: 1994, 2002; finalisti: 1998.
* Copa América: 1997, 1999; finalisti: 1995.
* FIFA Kup konfederacija: 1997.

## Reference 
## Vanjski linkovi 
* Ronaldo na RealMadrid.com
* 
* 
* 
* Ronaldo na rsssf.com
* Ronaldo na weltfussball.de

Kategorija:Rođeni 1976.
Kategorija:Brazilski nogometaši
Kategorija:Biografije, Rio de Janeiro
Kategorija:Igrači na Svjetskom prvenstvu u nogometu 1994.
Kategorija:Igrači na Copa Américi 1995.
Kategorija:Igrači na Copa Américi 1997.
Kategorija:Igrači na FIFA Kupu konfederacija 1997.
Kategorija:Igrači na Svjetskom prvenstvu u nogometu 1998.
Kategorija:Igrači na Copa Américi 1999.
Kategorija:Igrači na Svjetskom prvenstvu u nogometu 2002.
Kategorija:Igrači na Svjetskom prvenstvu u nogometu 2006.
Kategorija:Nogometaši Cruzeira
Kategorija:Nogometaši PSV Eindhovena
Kategorija:Nogometaši Barcelone
Kategorija:Nogometaši Inter Milana
Kategorija:Nogometaši Real Madrida
Kategorija:Nogometaši AC Milana
Kategorija:Nogometaši Corinthiansa
Kategorija:Dobitnici Nagrade "Bravo"
Kategorija:Živi ljudi
Kategorija:Nogometaši na Olimpijskim igrama 1996.
Kategorija:Osvajači bronzane medalje na Olimpijskim igrama (Brazil)